38 Foo Jehofa o ne a araba Jobe go tswa mo sefefong+ a re:2 “Ke mang yono yo o thibelang kgakololo ya meLe yo o buang a se na kitso?+3 Tsweetswee, ipaakanye mme o dire dilo jaaka monna;Ke tla go botsa, mme wena o mpolelele.4 O ne o le kae fa ke ne ke thaya lefatshe?+Mpolelele, fa e le gore o a tlhaloganya.5 Ke mang yo o neng a le lekanya, fa e le gore o a itse,Kgotsa ke mang yo o neng a otlolola mogala o o lekanyang go le kgabaganya?6 Metheo ya lone e nweditswe mo go eng,Kgotsa ke mang yo o neng a baya leje la lone sekhutlo,*+7 Fa dinaledi tsa moso+ di ne di goa mmogo ka boitumelo,Le fa bomorwa Modimo*+ botlhe ba ne ba simolola go goa ba mmaka?8 Ke mang yo o thibetseng lewatle ka dikgoro+Fa le ne le betsega le tswa mo popelong,9 Fa ke ne ke le apesa ka maruKe bo ke le phuthela* mo lefifing le lentshontsho,10 Fa ke ne ke le tlhomela molelwaneKe bo ke tsenya mephakalego le dikgoro tsa lone,+11 Le fa ke ne ke re, ‘O ka nna wa tla go fitlha fano, e seng go feta;Makhubu a gago a a ikgogomosang a tla ema fano’?+12 A o kile* wa laela gore go nne mosoKgotsa wa dira gore bosa bo itse lefelo la jone,+13 Gore bo tshware dintlha tsa lefatsheLe gore bo tlhotlhore batho ba ba bosula mo go lone?+14 Le fetolwa jaaka letsopa ka fa tlase ga sekano,*Mme dikarolo tsa lone di tlhomologa jaaka tsa seaparo.15 Mme lesedi la batho ba ba bosula le tsewa mo go bone,E bile lebogo la bone le le tsholeditsweng le a robega.16 A o kile wa ya kwa metsweding ya lewatleKgotsa wa batlisisa metsi a a boteng?+17 A o senoletswe dikgoro tsa loso,+Kgotsa a o kile wa bona dikgoro tsa lefifi le lentshontsho?*+18 A o tlhaloganya mafelo otlhe mo lefatsheng?+Mpolelele, fa e le gore o itse dilo tseno tsotlhe.19 Lesedi le agile ntlheng efe?+Mme lefifi lone le nna kae?20 A o ka le isa kwa lefelong la lone,E bile a o itse ditselana tse di yang kwa legaeng la lone?21 A o itse seno ka gonne o ne o setse o tshotsweLe ka gonne dingwaga* tsa gago di le dintsi?22 A o kile wa tsena mo mabolokelong a kapoko,+Kgotsa a o kile wa bona mabolokelo a sefako,+23 Se ke se boloketseng go se dirisa ka nako ya matshwenyego,Go se dirisa ka letsatsi la tlhabano le ntwa?+24 Lesedi* le phatlalala le tswa kwa ntlheng efe,E bile phefo ya botlhaba e foka mo lefatsheng e tswa kae?+25 Ke mang yo o diretseng pula melatswana mo loapingA bo a direla leru la diphefo tsa matsubutsubu tselana?+26 Ke mang yo o dirileng gore pula e ne kwa go sa nneng ope gone,Le gore e ne mo nageng e e se nang batho?+27 Ke mang yo o kolobeditseng mafelo a a kgakgabetsengA bo a dira gore bojang bo tlhoge?+28 A pula e na le rre,+Kgotsa rraagwe marothodi a monyo ke mang?+29 Dikgapetla di tswa mo popelong ya ga mang,Mme ke mang yo o belegeng mouwane o o tsididi wa legodimo?+30 Ke mang yo o dirileng gore metsi a khurumediwe jaaka e kete a khurumeditswe ka leje?Ke mang yo o dirileng gore bogodimo jwa metsi a a boteng bo gatsele thata?+31 A o ka bofa dikgole tsa lesomosomo la dinaledi la Kima*Kgotsa wa bofolola megala ya lesomosomo la dinaledi la Kesile?*+32 A o ka laela lesomosomo la dinaledi* mo pakeng ya loneKgotsa wa kaela lesomosomo la dinaledi la Ashe* mmogo le bomorwaalone?33 A o itse melao e e laolang magodimo,+Kgotsa a o ka dira gore e* laole lefatshe?34 A o ka tsholeletsa lentswe la gago kwa marungWa dira gore pula e kgolo e go nele?+35 A o ka kgona go romela dikgadima?A di tla tla di bo di go raya di re, ‘Ke rona bano!’?36 Ke mang yo o tsentseng botlhale mo marung*+Kgotsa yo o neileng dikgakgamatso tsa loapi* tlhaloganyo?+37 Ke mang yo o botlhale thata mo a ka balang maru,Kgotsa ke mang yo o ka tshololang dinkgo tsa metsi tsa legodimo?+38 Ke mang yo o dirang gore lorole lo tshologele mo seretsengLe gore makwete a mmu a ngaparelane?39 A o ka tsomela tau phologoloKgotsa wa naya ditawana dijo?+40 Fa di bataletse mo dikutleng* tsa tsoneKgotsa di rapame mo mengobong ya tsone di laletse, a o ka di fepa?41 Ke mang yo o baakanyetsang legakabe dijo+Fa mamphorwana a lone a goela kwa Modimong a kopa thusoE bile a kgarakgatshega ka gonne go se na sepe se a ka se jang?
tsn_Latn